smcproject/ml-wiki-sentences huggingface dataset:
നിഷാന്ത് (1975), കലിയുഗ് (1980), മന്ഥൻ (1976), സ്വാമി (1977), പുകാർ (2000) എന്നിവ അദ്ദേഹം അഭിനയിച്ച ഹിന്ദി ചിത്രങ്ങളാണ്.
പിന്നീട് സിനിമയിലും ടെലിവിഷനിലും ഒട്ടേറെ ചിത്രങ്ങളിൽ അഭിനയിച്ചു.
ശശികപൂറിനുവേണ്ടി ഉത്സവ് എന്ന പേരിൽ വമ്പിച്ച മുതൽ മുടക്കുള്ള ചിത്രം നിർമിച്ചു.
നാഗേഷ് കുകുനൂരിൻറെ ഇക്ബാൽ (2005) തുടങ്ങി ധാരാളം ചിത്രങ്ങളിൽ അദ്ദേഹം അഭിനയിച്ചു.
ഈ ചിത്രത്തിലെ ക്രിക്കറ്റ് കോച്ചിൻറെ വേഷം ഏറെ നിരൂപകശ്രദ്ധ പിടിച്ചുപറ്റി.
ഡോർ (2006), 8X10 തസ്വീർ (2009), ആശായേം (2010) എന്നീ ചിത്രങ്ങൾ പിറകെ വന്നു.
യാഷ് രാജ് ഫിലിംസിൻറെ ഏക് ഥാ ടൈഗർ (2012), ടൈഗർ സിന്ദാ ഹെ (2017) എന്നീ ചിത്രങ്ങളിൽ പ്രധാന റോളുകളിൽ അഭിനയിച്ചു.
ധാരാളം ഡോക്യുമെൻററികളും കർണാഡിൻറേതായുണ്ട്.
കന്നഡ കവി ഡി. ആർ. ബെന്ദ്രെയെപ്പറ്റിയുള്ള ചിത്രം (1972), കനകദാസ, പുരന്ദരദാസ എന്നീ മദ്ധ്യകാല ഭക്തകവികളെപ്പറ്റിയുള്ള കനക-പുരന്ദര (ഇംഗ്ലീഷ്, 1988),  സൂഫിസത്തേയും ഭക്തിപ്രസ്ഥാനത്തേയും പറ്റിയുള്ള ലാംപ് ഇൻ ദ നിഷ് (ഇംഗ്ലീഷ്, 1989) എന്നിവ ഇതിൽ ഉൾപ്പെടുന്നു.
അദ്ദേഹത്തിൻറെ സിനിമകളും ഡോക്യുമെൻററികളും ധാരാളം ദേശീയ, അന്തർദേശീയ പുരസ്കാരങ്ങൾ നേടിയിട്ടുണ്ട്.
കർണ്ണാടക സ്റ്റേറ്റ് നാടക അക്കാദമി (1976-78) കേന്ദ്ര സംഗീതനാടക അക്കാദമി (1988-93) എന്നിവയുടെ അധ്യക്ഷസ്ഥാനം വഹിച്ചു.
ഗിരീഷിന്റെ ഏറ്റവും വിഖ്യാതമായ കാട് എന്ന ചിത്രം ബനഗലിനോടൊപ്പം നവഭാരതത്തിലെ പുതിയ ഗ്രാമീണ ജീവിത ചിത്രീകരണ ശൈലി പിൻതുടർന്നു.
അകിര കുറൊസാവയിൽ നിന്ന് പ്രചോദനമുൾക്കൊണ്ട് ഒംദാനൊംദു കാലദല്ലി എന്ന ആയോധനകലയ്ക്ക് പ്രാധാന്യം നല്കുന്ന മറ്റൊരു ചിത്രവും നിർമ്മിക്കുകയുണ്ടായി.
സ്വന്തം ചിത്രങ്ങൾക്കൊപ്പം തിരക്കഥയെഴുതുകയും ചെയ്തു.
ആർ. കെ. നാരായണൻറെ നോവലിനെ ആസ്പദമാക്കിയുള്ള മാൽഗുഡി ഡേയ്സ് (1986-87) എന്ന ടെലിവിഷൻ സീരിയലിൽ അദ്ദേഹം സ്വാമിയുടെ അച്ഛനായി വേഷമിട്ടു.
1990കളുടെ തുടക്കത്തിൽ ദൂരദർശനിലെ ടേണിംഗ് പോയിൻറ് എന്ന സയൻസ് മാഗസിനിൽ അദ്ദേഹം അവതാരകനായിരുന്നു.
ഇന്ത്യയുടെ മുൻ പ്രസിഡൻറ് എ.പി.ജെ. അബ്ദുൾ കലാമിൻറെ ആത്മകഥയായ അഗ്നിച്ചിറകുകൾ ഓഡിയോബുക്ക് രൂപത്തിൽ ചർക്ക ഓഡിയോബുക്സ് പുറത്തിറക്കിയപ്പോൾ അതിന് ശബ്ദം നൽകിയത് കർണാഡ് ആയിരുന്നു.
അവാർഡുകളും ബഹുമതികളും സാഹിത്യത്തിന് സംഗീത് നാടക് അക്കാദമി അവാർഡ് - 1972 പദ്മശ്രീ - 1974 പദ്മഭൂഷൺ - 1992 കന്നഡ സാഹിത്യ പരിഷത്ത് അവാർഡ് - 1992 സാഹിത്യ അക്കാദമി അവാർഡ് - 1994 ജ്ഞാനപീഠം - 1998 കാളിദാസ് സമ്മാൻ - 1998 രാജ്യോത്സവ അവാർഡ് ലോസ് ആഞ്ചലസിലെ യൂണിവേഴ്സിറ്റി ഒഫ് സതേൺ കാലിഫോർണിയയുടെ ഓണററി ഡിഗ്രി - 2011 സിനിമക്ക്
ദേശീയ അവാർഡുകൾ മികച്ച സംവിധായകൻ (ബി. വി. കാരന്തിനൊപ്പം) - വംശവൃക്ഷ - 1971 കന്ന‍യിലെ മികച്ച ചിത്രം - വംശവൃക്ഷ - 1971 മികച്ച രണ്ടാമത്തെ ചിത്രം - കാട് - 2973 മികച്ച കന്നഡ ചിത്രം - തബ്ബലിയു നീനാദെ മഗനെ - 1977 മികച്ച തിരക്കഥ (ശ്യാം ബനഗലിനും സത്യദേവ് ദുബെക്കും ഒപ്പം) - 1978 കന്ന‍യിലെ മികച്ച സിനിമ - ഒന്താനൊന്തു  കാലദല്ലി - 1978 മികച്ച കഥേതര ചിതര്ം - കനക പുരന്ദര - 1989 സാമൂഹ്യ പ്രശ്നങ്ങളെ പറ്റിയുള്ള മികച്ച കഥേതര ചിത്രം - ദ ലാമ്പ് ഇൻ ദ നിഷ് - 1990 മികച്ച പരിസ്ഥിതി ചിത്രം - ചെലുവി - 1992 മികച്ച കന്നഡ ചിത്രം - കാനുരു ഹെഗ്ഗഡതി - 1999 ഫിലിം ഫെയർ അവാർഡ് സൗത്ത് മികച്ച സംവിധായകനുള്ള ഫിലിം ഫെയർ അവാർഡ് - കന്നഡ - വംശവൃക്ഷ - 1972 മികച്ച സംവിധായകനുള്ള ഫിലിം ഫെയർ അവാർഡ് - കന്നഡ -  കാട് - 1974 മികച്ച സംവിധായകനുള്ള ഫിലിം ഫെയർ അവാർഡ് - കന്നഡ - ഒന്താനൊന്തു കാലദല്ലി - 1978 മികച്ച അഭിനേതാവിനുള്ലള ഫിലിം  ഫെയർ അവാർഡ് - കന്നഡ - ആനന്ദ ഭൈരവി - 1983
ഫിലിം ഫെയർ അവാർഡ് ഹിന്ദി മികച്ച തിരക്കഥക്കുള്ള ഫിലിം ഫെയർ അവാർഡ്  - ഗോധുലി (ബി. വി. കാരന്തിനൊപ്പം) - 1980
കർണാടക സംസ്ഥാന ഫിലിം അവാർഡ് മികച്ച ആദ്യസിനിമ - വംശവൃക്ഷ - 1971-72 മികച്ച സംഭാഷണം - വംശവൃക്ഷ - 1971-72 മികച്ച രണ്ടാമത്തെ ചിത്രം - കാഡു - 1973-74 മികച്ച സഹനടൻ - ശാന്ത ശിശുനാല ശരീഫ - 1989-90 മികച്ച സഹനടൻ - സംഗീത സാഗര ഗണയോഗി പഞ്ചാക്ഷര ഗവായി - 1995-96 മികച്ച രണ്ടാമത്തെ ചിത്രം - കനൂരു ഹെഗ്ഗഡിതി - 1999-2000 മറ്റ് ബഹുമതികൾ നാടകരചയിതാവ് എന്ന നിലയിലുള്ള സംഭാവനകൾക്ക് ഗുബ്ബി വീരമ്ണ അവാർഡ് - ഫിലിം ആൻറ് ടെലിവിഷൻ ഇൻസ്റ്റിറ്റ്യൂട്ട് ഒഫ് ഇന്ത്യയുടെ ഡയറക്റ്റർ (1974 മുതൽ 1975 വരെ ഇൻഡോ-യു.എസ് സബ് കമ്മീഷൻ ഓൺ എഡ്യൂക്കേഷൻ ആൻറ് കൾച്ചറിലെ ജോയിൻറ് മീഡിയ കമ്മിറ്റിയുടെ ഇന്ത്യൻ കോ ചെയർമാൻ (1984 മുതൽ 1993 വരെ) സംഗീത് നാടക് അക്കാദമിയുടെ ചെയർമാൻ (1988 മുതൽ 1993 വരെ) കർണാടക നാടക അക്കാദമിയുടെ പ്രസിഡൻറ് (1976 മുതൽ 1978 വരെ) ലോസ് ആഞ്ചലസിലെ യൂണിവേഴ്സിറ്റി ഒഫ് സതേൺ കാലിഫോർണിയയിൽ നിന്ന് ഓണററി ഡോക്ടറേറ്റ് - 2011 അവതരണ കലകളിലെ മികച്ച നേട്ടത്തിനുള്ള ഡോ. ടി.എം.പൈ കൊങ്ങിണി ഡിസ്റ്റിംഗ്ഗ്യുഷ്ഡ് അച്ചീവ്മെൻറ് അവാർഡ് - 1996 വിവാദങ്ങൾ
2012ൽ മുംബൈയിൽ നടന്ന ടാറ്റാ ലിറ്റററി ഫെസ്റ്റിവലിൽ നാടകരംഗത്തെ തൻറെ ജീവിതത്തെപ്പറ്റി ഒരു പ്രഭാഷണം നടത്താൻ കർണാഡ് ക്ഷണിക്കപ്പെട്ടിരുന്നു.
എന്നാൽ ആ വിഷയത്തെപ്പറ്റി സംസാരിക്കാതെ അദ്ദേഹം  ഇന്ത്യൻ മുസ്ലീങ്ങൾക്കെതിരെയുള്ള വി.എസ് നയ്പ്പാളിൻറെ നിലപാടിനോട് പ്രതികരിക്കുകയാണുണ്ടായത്.
നേരത്തേ ഈ ഫെസ്റ്റിവലിൽ നെയ്പ്പാളിന് ലൈഫ് ടൈം അച്ചീവ്മെൻറ് അവാർഡ് സമ്മാനിച്ചിരുന്നു.
നെയ്പ്പാളിനെ ആദരിച്ചതിനെയും കർണാഡ് വിമർശിച്ചു.
ആ സമ്മേളനത്തിലെ സദസ്യർക്ക് കർണാഡിൻറെ പ്രസംഗത്തെ പറ്റി വിവിധ അഭിപ്രായങ്ങളാണുണ്ടായിരുന്നത്.
സംഘാടകനായ അനിൽ ധർക്കറിനെ പോലെ ചിലർ വിവാദങ്ങളില്ലാത്ത രീതിയിൽ പ്രഭാഷണത്തെ തിരിച്ചുവിടാൻ ശ്രമിച്ചു.
ചിലർ ആ പ്രഭാഷണത്തിന് പിന്നിലെ ഗവേഷണത്തേയും യുക്തിഭദ്രതയേയും പ്രകീർത്തിച്ചു.
എന്നാൽ ഇതെല്ലാം ആ പ്രഭാഷണം ഉയർത്തിയ വിവാദത്തിൽ മറഞ്ഞുപോയി.
ഇത് കഴിഞ്ഞ് ആഴ്ചകൾക്കകം കർണാട് മറ്റൊരു വിവാദത്തിൽ ചെന്നുപെട്ടു.
രബീന്ദ്രനാഥ ടാഗോർ ൊരു രണ്ടാം കിട നാടകകൃത്താണെന്ന പ്രസ്താവന ന്ടത്തിക്കൊണ്ടായിരുന്നു ഇത്.
2015 നവംബറിൽ ടിപ്പു സുൽത്താൻറെ ജന്മവാർഷികം ആഘോഷിക്കുന്ന വേളയിൽ ബാംഗ്ലൂർ ഇൻറർനാഷണൽ എയർപോർട്ടിൻറെ പേര് കെമ്പഗൗഡക്ക് പകരം ടിപ്പുവിൻറെതാക്കണമെന്ന് കർണാഡ് അഭിപ്രായപ്പെട്ടു.
ഇത് വിവാദമായതിനെ തുടർന്ന് കർണാഡ് അടുത്ത ദിവസം ഖേദം പ്രകടിപ്പിച്ചു.
സരസ്വതി ഗണപതി ആണ് കർണാടിൻറെ ഭാര്യ.
അവർക്ക് രണ്ട് മക്കളുണ്ട്.
ബാംഗ്ലൂരിലാണ് കർണാട് ജീവിച്ചിരുന്നത്.
ഇംഗ്ലണ്ടിൽ നിന്ന് തിരിച്ച് വന്ന് ഓക്സ്ഫോർഡ് യൂണിവേഴ്സിറ്റി പ്രസ്സിൽ ജോലി ചെയ്യുമ്പോഴാണ് അദ്ദേഹം തൻറെ ഭാവിവധുവിനെ കണ്ടുമുട്ടിയത്.
അവർ വിവാഹം കഴിക്കാൻ തീരുമാനിച്ചെങ്കിലും ഔദ്യോഗികമായി വിവാഹം നടന്നത് പത്ത് വർഷത്തിന് ശേഷമാണ്.
അന്ന് കർണാഡിന് 42 വയസ്സ് പ്രായമായിരുന്നു.
നീണ്ടുനിന്ന അസുഖത്തെ തുടർന്ന് 2019 ജൂൺ 10ന് 81-ാമത്തെ വയസ്സിൽ ബാംഗ്ലൂരിൽ വച്ച് കർണാഡ് അന്തരിച്ചു.
ബഹുസ്വരതയുടെയും അഭിപ്രായപ്രകടനസ്വാതന്ത്ര്യത്തിൻറെയും വക്താവായിരുന്നു അദ്ദേഹം.
മതമൗലികവാദത്തിൻറെയും ഹിന്ദുത്വത്തിൻറെയും കടുത്ത വിമർശകനുമായിരുന്നു കർണാഡ്.1992ൽ ബാബറി മസ്ജിദ് തകർത്തതിനെ അപലപിച്ച അദ്ദേഹം ഹൂബ്ലിയിലെ ഈദ്ഗാഹ് മൈതാനത്തെ പറ്റി തർക്കങ്ങൾ സൃഷ്ടിക്കാനുള്ള ശ്രമത്തെ എതിർക്കുകയും ചെയ്തു.
ആർ.എസ്.എസ്ിനെയും ബി.ജെ.പിയെയും മറ്റ് ഹിന്ദു സംഘടനകളെയും അദ്ദേഹം പല അവസരത്തിലും എതിർത്തു.
2014ലെ പാർലമെൻറ് തിരഞ്ഞെടുപ്പ് വേളയിൽ നരേന്ദ്രമോദി പ്രധാനമന്ത്രി സ്ഥാനാർത്ഥിയാകുന്നതിനെയും അദ്ദേഹം എതിർത്തു.
കൃതികൾ കന്നഡയിലുള്ള നാടകങ്ങൾ മാ നിഷാദ (ഏകാങ്ക നാടകം) യയാതി - 1961 തുഗ്ലക്ക് - 1964.
ഹിന്ദുസ്ഥാനിയിലേയ്ക്ക് വിവർത്തനം ചെയ്തത് ബി. വി. കാരന്ത്.
സുഭാഷ് മഹാജൻ Marathi 1981 ശമ നവാബ് യൂസഫ് ഖാൻ 1980 അപ്നേ പരയേ ഹരീഷ് ഹിന്ദി 1980 മൻ പസന്ദ് കാശിനാഥ് 1980 ആശ ദീപക് 1980 ബേകസൂർ ഡോ. ആനന്ദ് ഭട്നാഗർ 1979 രത്നദ്വീപ് ഹിന്ദി 1979 സംപർക്ക് ഹീര ഹിന്ദി 1978 സന്ദർഭ സൈക്യാട്രിസ്റ്റ് കന്നഡ Special Appearance in climax 1977 ജീവൻ മുക്ത് അമർജിത്ത് ഹിന്ദി 1977 സ്വാമി ഘൻശ്യാം ഹിന്ദി
1976 മൻതൻ ഡോ. റാവു ഹിന്ദി 1975 നിഷാന്ത് സ്കൂൾ അദ്ധ്യാപകൻ ഹിന്ദി 1974 ജാദൂ കാ സംഘ് ഹിന്ദി 1971 വംശ വൃക്ഷ രാജു (ലക്ചറർ) 1970 സംസ്കാര പ്രണേശാചാര്യ ടി. വി. സീരിയൽ
മാൽഗുഡി ഡേയ്സ് (1987) - സ്വാമിയുടെ പിതാവായി
ഇന്ദ്രധനുഷ് (1989) അപ്പുവിൻറെയും ബാലയുടെയും പിതാവായി സംവിധാനം ചെയ്ത ചലച്ചിത്രങ്ങൾ വംശ വൃക്ഷ (1971, കന്നഡ) ഡി. ആർ. ബെന്ദ്രേ (1972, documentary) തബ്ബലിയു നീനാഡൈ മങ്കനേ in (1977, കന്നഡ ) ഗഝുലി (1977, ഹിന്ദി) ഒണ്ടാനൊണ്ടു കലദല്ലി (1978, കന്നഡ) കനൂരു ഹെഗ്ഗഡിതി (കന്നഡ) കാഡു (1973 കന്നഡ ചിത്രം) (1973, കന്നഡ) ദുർഗ്ഗ മഹേന്ദ്രരിൽ ഉത്സവ് (Hindi) വോ ഘർ (1984, Hindi), based on Kirtinath Kurtakoti 's കന്നഡ നാടകം ആ മണി ദ ലാമ്പ് ഇൻ ദി നിഷ് (1990) (documentary) ചെലുവി (1992, കന്നഡയിലും ഹിന്ദിയിലും (മൊഴിമാറ്റം)) ചിദംബര രഹസ്യ (2005, കന്നഡ) (ദൂരദർശനായുള്ള ടിവി സിനിമ) മറ്റ് കൃതികൾ
വിവർത്തനം - ബാദൽ സർക്കാരിൻറെ ഏവം ഇന്ദ്രജിത്ത് (ഇംഗ്ലീഷ്) - 1974 അവലംബം ↑ ↑ ഗിരീഷ് കർണാഡ് - എൻസൈക്ലോപീഡിയ ഓഫ് ഇന്ത്യൻ സിനിമ ↑
ഗിരിബാല മൊഹന്തി ഇംഗ്ലീഷ് വിലാസം https://ml.wikipedia.org/wiki/Giribala_Mohanty
ഇന്ത്യൻ വൈമാനികയായിരുന്ന ഗിരിബാല മൊഹന്തി ഒഡിഷയിൽ നിന്നുള്ള ആദ്യത്തെ വൈമാനികയും സ്വകാര്യവിമാനം പറത്താൻ ലൈസൻസ് നേടുന്ന ആദ്യത്തെ വനിതയുമാണ്.
വാഷിങ്ടൺ, ഡി.സി.യിലെ ഇന്റർനാഷണൽ പൈലറ്റ് അസോസിയേഷൻ ആയ നെയന്റിനെയൺ ഇൻക്.
സംഘടിപ്പിച്ച 1967 കൺവെൻഷനിലേയ്ക്ക് ചേരാൻ ഓരോ വൈമാനികരെയും ഗിരിബാല ക്ഷണിക്കുകയുണ്ടായി.
അവർ അവിടെ ചേർന്നതിനുശേഷം യുണൈറ്റഡ് സ്റ്റേറ്റ്സിന്റെ മറ്റു വനിതാ വൈമാനികരോടൊപ്പം ഒരു ഫ്ലൈ ടൂറിന് വഴികാട്ടിയുമായി പ്രവർത്തിച്ചിരുന്നു.
ഗിരിശിഖരം
ഒരു സംസ്കൃതവൃത്തമാണ് ഗിരിശിഖരം ലക്ഷണം
ഭം ന ന ന ലഘു ഗുരു ഗിരിശിഖരമാം.
അവലംബം വൃത്തമഞ്ജരി, ഏ.
കാശ്മീരി പാറ്റപിടിയൻ ഇംഗ്ലീഷ് വിലാസം https://ml.wikipedia.org/wiki/Kashmir_flycatcher
കാശ്മീർ പാറ്റപിടിയന് ഇംഗ്ലീഷിൽ Kashmir flycatcher എന്നാണ് പേര്.
ശാസ്ത്രീയ നാമം Ficedula subrubra എന്നാണ്.
കാശ്മീർ മേഖലയിൽ ഹിമാലയത്തിന്റെ വടക്കുപടിഞ്ഞാറൻ ഭാഗങ്ങളിൽ പ്രജനനം നടത്തുന്നു.
തണുപ്പുകാലത്ത് പശ്ചിമഘട്ടത്തിലേക്കും മദ്ധ്യ ശ്രീലങ്കയിലെ കുന്നുകളിലേക്കും ദേശാടനം നടത്താറുണ്ട്.
ഊട്ടിയിൽ
ഈ പക്ഷി മരപ്പൊത്തിലാണ് കൂട് ഒരുക്കുന്നത്.
മിക്കവയും സെപ്റ്റംബർ മാസത്തോടെ ദേശാടനം നടത്തും.
മാർച്ച് അവസാനത്തോടെ തിരിച്ചു് യാത്രയാവും.
പൂവന് ചാരനിറം കലർന്ന തവീട്ടു നിറമാണ് പുറം ഭാഗത്തിന്.
ഓറഞ്ചുനിറം കലർന്ന ചുവപ്പു നിറമുള്ള കഴുത്ത്, നെഞ്ച്, വശങ്ങൾ.
പിടയ്ക്ക് തവിട്ടു നിറം കൂടുതലുള്ള മുകൽഭാഗമാണുള്ളത്.
അടിവശത്തെ ചുവപ്പ് കുറവാണ്.
ചിലപ്പോൾ അത് പിങ്കു നിറമാണ്.
പ്രകൃതിനാശം കൊണ്ട് വംശഭീഷണി നേരിടുന്ന ഒരു ഇനമാണ്.
കാശ്മീരി ഹിന്ദുക്കളുടെ കൂട്ടപ്പലായനം ഇംഗ്ലീഷ് വിലാസം https://ml.wikipedia.org/wiki/Ethnic_cleansing_of_Kashmiri_Hindus
കാശ്മീർ താഴ്വരയിൽ 1990 മുതൽ രൂക്ഷമായി തീർന്ന സംഘർഷാന്തരീക്ഷത്തിൽ അരക്ഷിതരായി മാറിയ കാശ്മീരി പണ്ഡിറ്റുകൾ സുരക്ഷിതമായ പ്രദേശങ്ങളിലേക്ക് നാട് വിട്ട സംഭവമാണ് കാശ്മീരി ഹിന്ദുക്കളുടെ കൂട്ടപ്പലായനം (Exodus of Kashmiri Hindus) .
കശ്മീർ വിഘടനവാദികളിൽ നിന്നും തുടർച്ചയായി നേരിട്ട അതിക്രമങ്ങളെ തുടർന്ന് അന്ന് ഏകദേശം 1,40,000 ജനസംഖ്യയുണ്ടായിരുന്ന കാശ്മീരി പണ്ഡിറ്റുകളിൽ നിന്നും തൊണ്ണൂറായിരത്തിനും ഒരു ലക്ഷത്തിനും മധ്യേ ആളുകൾ താഴ്വര വിട്ട് ജമ്മുവിലും മറ്റു പ്രദേശങ്ങളിലും രക്ഷതേടി.
അക്രമങ്ങളിൽ 30 മുതൽ 80 വരെ ആളുകൾ കൊല്ലപ്പെട്ടതായി വ്യത്യസ്ത റിപ്പോർട്ടുകളിലായി കാണപ്പെടുന്നു .
അക്രമത്തെ "വംശഹത്യ" അല്ലെങ്കിൽ "വംശീയ ഉന്മൂലനം" എന്നീ രീതികളിൽ വിലയിരുത്തുന്നത് പൊതുവെ അവിശ്വസനീയമോ പ്രചരണപരമോ ആണെന്ന് വിലയിരുത്തപ്പെടുന്നു.
പശ്ചാത്തലം അവലംബം കുറിപ്പുകൾ .
കുറിപ്പുകൾ കുറിപ്പുകൾ ↑ Still another estimates it to be 190,000 of a total population of 200,000.
The CIA Factbook estimated the number to be 300,000.
കാശിബായി
മറാഠാ സാമ്രാജ്യത്തിലെ നാലാമത്തെ ഛത്രപതി (ചക്രവർത്തി) ആയിരുന്ന ഷാഹുവിന്റെ പേഷ്വ (പ്രധാനമന്ത്രി) ബാജിറാവു ഒന്നാമന്റെ ആദ്യ ഭാര്യയായിരുന്നു കാശിബായി (19 ഒക്ടോബർ 1703- 27 നവംബർ 1758).
ബാജിറാവുവിനൊപ്പമുള്ള ദാമ്പത്യത്തിൽ അവർക്ക് ബാലാജി ബാജിറാവുവും രഘുനാഥ് റാവുവും ഉൾപ്പെടെ നാല് കുട്ടികളുണ്ടായിരുന്നു.
1740-ൽ ബാജിറാവുവിന്റെ മരണത്തെത്തുടർന്ന് ബാലാജി ബാജിറാവു പേഷ്വയായി അധികാരമേറ്റു.
ബാജിറാവുവിന്റെ മരണത്തെത്തുടർന്ന് അദ്ദേഹത്തിന് തന്റെ രണ്ടാം ഭാര്യ മസ്താനിയിലുണ്ടായ മകൻ ഷംഷേർ ബഹാദൂറിനെ വളർത്തിയതും കാശിബായി ആയിരുന്നു.
ചാസിലെ മഹദ്ജി കൃഷ്ണ ജോഷിയുടെയും ഭബാനിബായിയുടെയും മകളായി ഹുണ്ടികവ്യാപാരികളുടെ ഒരു സമ്പന്നകുടുംബത്തിലാണ് കാശിബായി ജനിച്ചത്.
കാശിബായിക്ക് കൃഷ്ണറാവു ചസ്കർ എന്നൊരു സഹോദരനും ഉണ്ടായിരുന്നു.
പൂനെയിൽ നിന്ന് 70 കിലോമീറ്റർ അകലെയുള്ള ചാസ്കമാൻ ഗ്രാമത്തിലാണ് കാശിബായി ജനിച്ചതും വളർന്നതും.
കുട്ടിക്കാലത്ത്  എല്ലാവരും കാശിബായിയെ സ്നേഹപൂർവ്വം "ലാദുബായ്" എന്നണ് വിളിച്ചിരുന്നത്.
കാശിബായിയുടെ പിതാവ്, മഹദ്ജി കൃഷ്ണ ജോഷി, യഥാർത്ഥത്തിൽ രത്നഗിരിയിലെ തൽസുരെ ഗ്രാമത്തിൽ നിന്നുള്ളയാളായിരുന്നു.
പിന്നീട് അദ്ദേഹം ചാസ്കമാനിലേക്ക് മാറുകയാണുണ്ടായത്.
മഹാദ്ജി ഒരു ധനികനായ സാഹുകാറും കല്യാണിലെ മറാഠാ സാമ്രാജ്യത്തിൻ്റെ സുബേദാറും ആയിരുന്നു.
ബാജിറാവുവിന്റെയും കാശിബായിയുടെയും വിവാഹം നടക്കുന്നതിൽ അദ്ദേഹത്തിന്റെ ഈ പദവി ഒരു പ്രധാനപ്പെട്ട ഘടകമായിരുന്നു.
മറാഠാ ഛത്രപതി ഷാഹുവിനെ പല വിഷമഘട്ടങ്ങളിലും മഹദ്ജി സഹായിച്ചിട്ടുണ്ട്, അതിന്റെ പ്രതിഫലമായി അദ്ദേഹം ഷാഹുവിന്റെ ട്രഷററായി നിയമിക്കപ്പെട്ടു.
ചരിത്രകാരനായ പാണ്ഡുരംഗ് ബാൽകവാഡെയുടെ അഭിപ്രായമനുസരിച്ച്, കാശിബായി ശാന്തസ്വഭാവിയും മൃദുഭാഷിയും ആയിരുന്നു.
കൂടാതെ അവർ സന്ധിവാതം മൂലം ബുദ്ധിമുട്ടനുഭവിച്ചിരുന്നു.
ബാജിറാവുവുമായുള്ള വിവാഹം
1720 മാർച്ച് 11-ന് സസ്‌വാവാദിലെ ഒരു വീട്ടിൽ നടന്ന ചടങ്ങിൽ വെച്ച് കാശിബായി ബാജിറാവു ഒന്നാമനെ വിവാഹം കഴിച്ചു.
അവരുടെ ദാമ്പത്യം സന്തോഷകരമായിരുന്നു, ബാജിറാവു സ്വാഭാവികമായും കുടുംബ പാരമ്പര്യമനുസരിച്ചും ഏകഭാര്യനായിരുന്നു.
കാശിബായിക്കും ബാജിറാവുവിനും ഈ ദാമ്പത്യത്തിൽ നാല് ആൺമക്കൾ ഉണ്ടായിരുന്നു.
ബാലാജി ബാജി റാവു ("നാനാസാഹെബ്" എന്ന വിളിപ്പേരിൽ അറിയപ്പെട്ടു) 1720-ൽ ജനിച്ചു, പിന്നീട് 1740-ൽ ബാജിറാവുവിന്റെ മരണശേഷം ഷാഹുവിന്റെ പേഷ്വയായി നിയമിതനായത് ഇദ്ദേഹമാണ്.
ഇവരുടെ രണ്ടാമത്തെ മകൻ രാമചന്ദ്ര ചെറുപ്പത്തിലേ മരിച്ചു.
അവരുടെ മൂന്നാമത്തെ മകൻ രഘുനാഥ് റാവു ("രഘോബ" എന്ന വിളിപ്പേരിൽ അറിയപ്പെട്ടു) 1773-1774 കാലഘട്ടത്തിൽ പേഷ്വയായി സേവനമനുഷ്ഠിച്ചിരുന്നു.
നാലാമത്തെ മകൻ ജനാർദൻ റാവുവും ചെറുപ്പത്തിൽ തന്നെ മരിച്ചു.
പേഷ്വാ കുടുംബത്തിലെ പുരുഷന്മാരിൽ ഭൂരിഭാഗവും യുദ്ധക്കളത്തിലായിരുന്നതിനാൽ, സാമ്രാജ്യത്തിന്റെ, പ്രത്യേകിച്ച് പൂനെയുടെ ദൈനംദിന നടത്തിപ്പ് നിയന്ത്രിച്ചിരുന്നത് കാശിബായി ആയിരുന്നു.
എല്ലാവരോടും നല്ലരീതിയിൽ ഇടപഴകുന്ന കാശിബായിയുടെ സവിശേഷ വ്യക്തിത്വം മൂലം അവർ ഈ കടമകൾ ഭംഗിയായി നിർവ്വഹിച്ചു..
ബുന്ദേൽഖണ്ഡിലെ ഹിന്ദു രാജാവായ ഛത്രസാലിന് തന്റെ മുസ്ലീം വെപ്പാട്ടിയിൽ ഉണ്ടായ മകൾ മസ്താനിയെ ബാജിറാവു രണ്ടാം ഭാര്യയായി സ്വീകരിച്ചു.
എന്നാൽ ഈ വിവാഹം ബാജിറാവുവിന്റെ വീട്ടുകാർ അംഗീകരിച്ചില്ല.
മസ്താനിക്കെതിരെ പേഷ്വാ കുടുംബം നടത്തിയ ഗാർഹിക യുദ്ധത്തിൽ കാശിബായി ഒരു പങ്കും വഹിച്ചിട്ടില്ലെന്ന കാര്യവും ശ്രദ്ധേയമാണ്.
ബാജിറാവുവിന്റെ രണ്ടാം ഭാര്യയായി മസ്താനിയെ സ്വീകരിക്കാൻ അവർ തയ്യാറായിരുന്നുവെന്ന് ചരിത്രകാരൻ പാണ്ഡുരംഗ് ബാൽക്കവാഡെ അഭിപ്രായപ്പെടുന്നു.
എന്നാൽ ബാജിറാവുവിന്റെ അമ്മ രാധാഭായിക്കും ഇളയ സഹോദരൻ ചിമാജി അപ്പയ്‌ക്കും ഈ ബന്ധത്തിന് തീരെ സമ്മതമായിരുന്നില്ല.
അവർക്ക് എതിരെ നിന്ന് മസ്താനിയെ സ്വീകരിക്കാൻ കാശിബായിക്ക് കഴിഞ്ഞതുമില്ല.
മസ്താനിയുമായുള്ള ബാജിറാവുവിന്റെ ബന്ധത്തെത്തുടർന്ന് പൂനെയിലെ ബ്രാഹ്മണർ പേഷ്വാ കുടുംബത്തെ ബഹിഷ്കരിച്ചതിനാൽ, 1740-ന്റെ തുടക്കത്തിൽ ബാജിറാവുവിനെയും മസ്താനിയെയും വേർപെടുത്താൻ ചിമാജി അപ്പയും നാനാസാഹേബും തീരുമാനിച്ചു.
ബാജിറാവുവിന്റെ മരണം
ബാജിറാവു സൈനിക നീക്കങ്ങളുമായി പൂനെക്ക് പുറത്തായിരുന്നപ്പോൾ മസ്താനി വീട്ടുതടങ്കലിലായി.
ബാജിറാവുവിനെ കാണാൻ നാനാസാഹെബ് തന്റെ അമ്മ കാശിബായിയെ അയച്ചിരുന്നു.
വിശ്വസ്തയായ ഭാര്യയായി മരണക്കിടക്കയിൽ കാശിബായി അദ്ദേഹത്തെ സേവിച്ചതായി പറയപ്പെടുന്നു.
കൂടാതെ തന്റെ ഭർത്താവിനോട് അത്യധികം അർപ്പണബോധമുള്ള സ്ത്രീയായി കാശിബായി  വിശേഷിപ്പിക്കപ്പെടുന്നു.
കാശിബായിയും, മകൻ ജനാർദനനും ചേർന്ന് ബാജിറാവുവിന്റെ അന്ത്യകർമങ്ങൾ നടത്തി.
ബാജിറാവുവിൻ്റെ മരണത്തിന് തൊട്ടുപിന്നാലെ 1740-ൽ മസ്താനിയും മരിച്ചു, തുടർന്ന് കാശിബായി അവരുടെ മകൻ ഷംഷേർ ബഹാദൂറിനെ ദത്തുപുത്രനായി വളർത്തുകയും അവന് ആയുധപരിശീലനം നൽകാനുള്ള സൗകര്യം ഒരുക്കുകയും ചെയ്തു.
ഭർത്താവിൻ്റെ മരണശേഷം അവർ കൂടുതൽ മതവിശ്വാസിയായി.
അവർ വിവിധ തീർത്ഥാടനങ്ങൾ നടത്തുകയും നാല് വർഷം ബനാറസിൽ താമസിക്കുകയും ചെയ്തു.
ഒരിക്കൽ അവർ 10,000 തീർഥാടകരോടൊപ്പം ഒരു ലക്ഷം രൂപയോളം ചിലവാക്കി ഒരു വലിയ തീർത്ഥാടനം നടത്തുകയുണ്ടായി.
1747 ജൂലൈയിൽ ഒരു തീർത്ഥാടനത്തിൽ നിന്ന് മടങ്ങിയെത്തിയ കാശിബായി, തന്റെ ജന്മനാടായ ചാസിൽ സോമേശ്വര ക്ഷേത്രം എന്ന പേരിൽ ഒരു ശിവക്ഷേത്രം നിർമ്മിച്ചു.
1749-ൽ പണിപൂർത്തിയായ ഈ ക്ഷേത്രം 1.5 ഏക്കർ (0.61 ഹെക്ടർ) സ്ഥലത്ത് സ്ഥിതി ചെയ്യുന്നു.
ഈ ക്ഷേത്രം ത്രിപുരാരി പൂർണിമ ആഘോഷങ്ങൾക്ക് പ്രശസ്തമാണ്.
"സഹാലി ഏക് ദിവസ്യാച്ച പരിസരാത് പൂന്യാച്ച" എന്ന മറാഠി പുസ്തകത്തിൽ പൂനെയ്ക്ക് സമീപമുള്ള ഒരു വിനോദസഞ്ചാര കേന്ദ്രമായി ഈ സോമേശ്വരക്ഷേത്രം പരാമർശിക്കുന്നുണ്ട്.
1758 നവംബർ 27ന് സത്താറയിൽ വച്ച്, തന്റെ 55-ആം വയസ്സിൽ കാശിബായി മരണമടഞ്ഞു.
ജനപ്രിയകലകളിൽ എഴുത്തുകാരി അശ്വിനി കുൽക്കർണി എഴുതിയ കാശിഭായിയുടെ ജീവിതത്തെ ആസ്പദമാക്കിയുള്ള മറാത്തി ചരിത്ര നോവലാണ് ശ്രീമന്ത് പേഷ്വിൻ കാശിഭായ്.
നാഗ്‌നാഥ് എസ്. ഇനാംദാറിന്റെ 1972 ലെ സാങ്കൽപ്പിക ചരിത്ര നോവലായ റാവുവിൽ കാശിബായി ഒരു കഥാപാത്രമായി അവതരിപ്പിക്കപ്പെടുന്നു.
രാം ശിവശങ്കറിന്റെ The Peshwa: The Lion and the Stallion (2015) എന്ന നോവലിലെ ഒരു പ്രധാന കഥാപാത്രമാണ് കാശിബായി.
നാഗ്‌നാഥ് എസ്. ഇനാംദാറിന്റെ റാവു എന്ന നോവലിനെ അടിസ്ഥാനമാക്കി സഞ്ജയ് ലീല ബൻസാലി സംവിധാനം ചെയ്ത ബാജിറാവു മസ്താനി എന്ന ഹിന്ദി ചലച്ചിത്രത്തിൽ പ്രിയങ്ക ചോപ്ര കാശിബായിയായി വേഷമിട്ടു.
സോണി ടിവിയുടെ 2017-ലെ ചരിത്ര പരമ്പരയായ പേഷ്വാ ബാജിറാവുവിൽ ഇഷിത ഗാംഗുലി കാശിബായിയെ അവതരിപ്പിച്ചു.
സീ ടിവിയുടെ 2021 ലെ കാശിബായി ബാജിറാവു ബല്ലാൽ എന്ന ചരിത്ര പരമ്പരയിൽ റിയ ശർമ്മ മുതിർന്ന കാശിബായിയേയും ആരോഹി പട്ടേൽ അവരുടെ ബാല്യവും അഭിനയിച്ചു.
കാശ്മീരി ചായ ഇംഗ്ലീഷ് വിലാസം https://ml.wikipedia.org/wiki/Noon_chai
ഒരു ഇന്ത്യൻ പാനീയ വിഭവമാണ് നൂൻ ചായ , ഷീർ ചായ , ഗുലാബി ചായ , പിങ്ക് ചായ എന്നെല്ലാമറിയപ്പെടുന്ന കാശ്മീരി ചായ ( Kashmiri tea ) .
ഇന്ത്യൻ ഉപഭൂഖണ്ഡത്തിലെ കാശ്മീർ താഴ്‌വരയിൽ നിന്നാണ് ഇത് രൂപപ്പെട്ട് പ്രചരിച്ചത് എന്ന് കരുതപ്പെടുന്നു.
ഗൺ പൗഡർ ചായപ്പൊടി പാൽ ബേക്കിംഗ് സോഡ എന്നിവയാണ് ഇതുണ്ടാക്കാൻ ഉപയോഗിക്കുന്നത് പേരിന് പിന്നിൽ
നൂൻ എന്ന പദത്തിന് വിവിധ ഇന്ത്യൻ ഭാഷകളിൽ ഉപ്പ് എന്നാണ് അർത്ഥം.
കാശ്മീരി , ബംഗാളി , രാജസ്ഥാനി , ഹിന്ദി , നേപ്പാളി ഭാഷകളിൽ നിലവിലുള്ള ഈ വാക്കിൽ നിന്നാണ് നൂൻ ചായ എന്ന പേര് പ്രചാരത്തിലായത്.
ഗൺപൗഡർ ടീ എന്നറിയപ്പെടുന്ന ഒരു തരം ഇലച്ചായ , പാൽ , ബേക്കിംഗ് സോഡ എന്നിവ സമോവർ (Samavar) ൽ പാകം ചെയ്യുന്നു .
ബേക്കിംഗ് സോഡ വളരെ കുറഞ്ഞ അളവിൽ മാത്രമാണ് ചേർക്കുക.
ഇത് ചായക്ക് ആകർഷകമായ പിങ്ക് നിറം നൽകുന്നു.
മധുരം, പൊതുവേ കാശ്മീരി വിഭവങ്ങളിൽ ചേർക്കാറില്ല.
എന്നാൽ, പുറം നാട്ടുകാരേയും വിദേശികളേയും തൃപ്തിപ്പെടുത്തുന്നതിന് മധുരം ചേർത്തും ഈ വിഭവം ലഭ്യമാക്കാറുണ്ട് ഇവകൂടി കാണുക ബട്ടർ ടീ കുൽഹർ മസാല ചായ അവലംബം പുറംകണ്ണികൾ Traditional noon chai recipe Archived 2012-02-03 at the Wayback Machine .
കാശ് (നാണയം) 20 കാശ്, 1803
1790 മുതൽ (ധർമരാജാവിന്റെ കാലം ) തിരുവിതാംകൂറിൽ  ചെമ്പു നാണയങ്ങളാണ്  പൊതുവെ കാശ് എന്നറിയപ്പെട്ടിരുന്നത്.
കാലക്രമേണ കേരളത്തിലെങ്ങും നാണയം എന്ന അർഥത്തിൽ 'കാശ്, എന്ന പദം ഉപയോഗിക്കാൻ  തുടങ്ങി.
1816-ൽ പാർവ്വതി ഭായി രാജ്ഞിയായിരുന്ന കാലത്ത്16,8,4,2 എന്നിങ്ങനെ നാല് വിലയുള്ള കാശുകൾ അടിച്ചിറക്കുകയുണ്ടായി.
സാമൂതിരിയും  കോലത്തിരി രാജാക്കന്മാരും ടിപ്പു സുൽത്താനുമൊക്കെ നാണയങ്ങൾ അടിച്ചിറക്കി  നാട്ടിൽ  പ്രചരിപ്പിച്ചിരുന്നു.
16 കാശ് കൂടിയാൽ ഒരു ചക്രം, നാല് ചക്രത്തിന് ഒരു പണം ഏഴ് പണത്തിന് (28ചക്രം) 1 രൂപാ ഇരുപത്തെട്ടര ചക്രത്തിന്   ഒരു ബ്രിട്ടീഷ് രൂപ എന്ന രീതിയിലായിരുന്നു അന്നത്തെ  വിനിമയ നിരക്ക് അവലംബം
കാശുമരം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Eugenia_floccosa
പശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് കാശുമരം .
( ശാസ്ത്രീയനാമം : Eugenia floccosa ) .
അഗസ്ത്യമലയുടെയും പെരിയാർ പ്രദേശത്തിന്റെയും കിഴക്കൻ ചെരിവുകളിൽ കാണുന്നു.
കാട്ടുതീയും കാലിമേയ്ക്കലും വ്യാവസായികാവശ്യത്തിന് ഭൂപ്രകൃതി മാറ്റിയതും വിറകിനായി അമിതമായി മരം മുറിച്ചതുമെല്ലാം ഈ മരത്തെ വംശനാശഭീഷണിയിലാക്കിയിരിക്കുന്നു.
അവലംബം പുറത്തേക്കുള്ള കണ്ണികൾ അർബുദത്തിനെതിരെയുള്ള പരീക്ഷണങ്ങളെപ്പറ്റി വിക്കിസ്പീഷിസിൽ Eugenia floccosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Eugenia floccosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാശ്യപി ഇംഗ്ലീഷ് വിലാസം https://ml.wikipedia.org/wiki/Cassiopeia_(Constellation)
ഉത്തരാർദ്ധഖഗോളത്തിലെ ഒരു നക്ഷത്രരാശിയാണ്‌ കാശ്യപി (Cassiopeia).
പ്രകാശമാനം കൂടിയ നക്ഷത്രങ്ങൾ W എന്ന ആകൃതിയിൽ ഉള്ളതിനാൽ ഇത് എളുപ്പത്തിൽ തിരിച്ചറിയാൻ സാധിക്കുന്ന ഒന്നാണ്‌.
അതിനാൽ ധ്രുവനക്ഷത്രത്തെ കണ്ടെത്താൻ ഇത് ഉപയോഗിക്കപ്പെടുന്നു.
രണ്ടാം നൂറ്റാണ്ടിലെ ഗ്രീക്ക് ജ്യോതിശാസ്ത്രജ്ഞൻ ടോളമി പട്ടികപ്പെടുത്തിയ 48 രാശികളിൽ ഒന്നാണ് കാസിയോപിയ.
34 ° N ന് മുകളിലുള്ള അക്ഷാംശങ്ങളിൽ നിന്ന് ഇത് വർഷം മുഴുവനും കാണാൻ സാധിക്കും.
M52 , M103 എന്ന മെസ്സിയർ വസ്തുക്കൾ ഇതിലുണ്ട്.
ഇവ രണ്ടും ഓപ്പൺ ക്ലസ്റ്ററുകളാണ്‌.
ഈ നക്ഷത്രരാശിയിലെ ടൈക്കോയുടെ നക്ഷത്രം എന്നറിയപ്പെടുന്ന SN1572 1572-ൽ സൂപ്പർനോവയായി മാറി.
ആകാശത്തിലെ ഏറ്റവും ശക്തിയേറിയ റേഡിയോ പ്രഭവകേന്ദ്രമായ കസിയോപ്പിയ ഏ (Cassiopeia A) ഒരു സൂപ്പർനോവാ അവശിഷ്ടമാണ്‌.
ഇത് ഒരു ന്യൂട്രോൺ നക്ഷത്രമോ തമോദ്വാരമോ ആണെന്ന് കരുതപ്പെടുന്നു.
എത്യോപ്യയിലെ രാജ്ഞിയായ കാസിയോപിയയുടെ പേരിൽ നിന്നാണ് കാസിയോപ്പിയ എന്ന പേര് ഈ രാശിക്ക് ലഭിച്ചത്.
എത്യോപ്യയിലെ സെഫ്യൂസ് രാജാവിന്റെ ഭാര്യയും ആൻഡ്രോമീഡ രാജകുമാരിയുടെ അമ്മയുമായിരുന്നു കാസിയോപിയ.
സെഫ്യൂസ്, ആൻഡ്രോമീഡ എന്നിവരുടെ പേരിലും ആകാശത്ത് നക്ഷത്രരാശികളുണ്ട്.
തന്റെ മകൾ ജനകന്യകകളെക്കാൾ സുന്ദരിയാണെന്ന കാസിയോപ്പിയയുടേ വീമ്പിളക്കൽ കടൽ ദേവനായ പൊസൈഡണിനെ പ്രകോപിപ്പിച്ചതിന്റെ അനന്തരഫലമായാണ് കാസിയോപ്പിയ ആകാശത്തു പ്രതിഷ്ഠിക്കപ്പെട്ടത് എന്നാണ് ഗ്രീക്ക് ഐതിഹ്യം.
സ്വന്തം സിംഹാസനത്തിൽ വടക്കൻ ഖഗോളധ്രുവത്തിൽ ചുറ്റിക്കറങ്ങിക്കൊണ്ടിരിക്കാനായിരുന്നു കാസിയോപ്പിയക്കു കിട്ടിയ ശാപം.
സിറ്റസ് എന്ന രാക്ഷസന്റെ ഇരയായി ആൻഡ്രോമീഡയെ ഒരു പാറയിൽ ബന്ധിക്കണമെന്നും പോസിഡോൺ വിധിച്ചു.
പെർസ്യൂസ് വന്ന് ആൻഡ്രോമീഡയെ രക്ഷിക്കുകയും വിവാഹം കഴിക്കുകയും ചെയ്തു.
കാശ്യപിയെ ലോകത്തിന്റെ വിവിധ ഭാഗങ്ങളിൽ വ്യത്യസ്ത രീതികളിൽ ചിത്രീകരിച്ചിരുന്നു.
പേർസ്യയിലെ ജ്യോതിശാസ്ത്രജ്ഞനനായിരുന്ന അൽ സൂഫി ഈ നക്ഷത്രഗണത്തെ ചിത്രീകരിച്ചത് കയ്യിൽ ചന്ദ്രക്കലയും തലയിൽ കിരീടവും ധരിച്ച് രണ്ടു കൂനുള്ള ഒട്ടകപ്പുറത്തിരിക്കുന്ന ഒരു രാജ്ഞിയുടെ രൂപത്തിലായിരുന്നു.
ഫ്രാൻസിൽ വലതു കൈ കൊണ്ട് മേലങ്കിയും ഇടതു കയ്യിൽ പനയോലയും പിടിച്ച് മാർബിൾ സിംഹാസനത്തിലിരിക്കുന്ന രാജ്ഞിയുടെ രൂപമായിരുന്നു.
1679ൽ അഗസ്റ്റിൻ റോയർ നിർമ്മിച്ച കാറ്റലോഗിലാണ് ഈ ചിത്രമുള്ളത്.
ചൈനീസ് ജ്യോതിശാസ്ത്രജ്ഞർ കാശ്യപിയെ മൂന്ന് വ്യത്യസ്ത ഗണങ്ങളായാണ് ചിത്രീകരിച്ചത്.
കാശ്യപിയിലെ കാപ്പ, ഈറ്റ, മ്യൂ എന്നീ നക്ഷത്രങ്ങളെ ചേർത്ത് അവർ രാജാവിന്റെ പാലം എന്നു വിളിച്ചു.
ആൽഫ, ബീറ്റ നക്ഷത്രങ്ങളെയും അവയോടു ചേർന്നുള്ള നക്ഷത്രങ്ങളെയും ചേർത്ത് വാങ്-ലിയാങ് എന്ന രഥത്തെ വരച്ചു.
ഗാമ കാസിയോപ്പിയയാണ് ചാട്ടവാർ.
ചില അറേബ്യൻ അറ്റ്‍ലസുകളിൽ ചായം തേച്ച കൈകളായാണ് കാശ്യപിയെ ചിത്രീകരിച്ചത്.
മുഹമ്മദിന്റെ മകൾ ഫാത്തിമയുടേതാണ് മൈലാഞ്ചിയിട്ട ഈ കൈകൾ എന്നാണ് ചിലരുടെ അഭിപ്രായം.
α Cas, β Cas, γ Cas, δ Cas, ε Cas,  η Cas, α Per, γ Per, δ Per, ε Per, η Per,  ν Per എന്നീ നക്ഷത്രങ്ങളെ കൊണ്ടാണ് ഈ കൈകൾ ചിത്രീകരിച്ചിട്ടുള്ളത്.
ഒട്ടകം എന്ന മറ്റൊരു ചിത്രീകരണവും അറേബ്യയിൽ പ്രചരിച്ചിരുന്നു.
കാശ്യപി, മിരാൾ , വരാസവസ് എന്നിവയിലെ നക്ഷത്രങ്ങളെ ചേർത്താണ് അവർ ഈ ഗണത്തെ ചിത്രീകരിച്ചിരുന്നത്.
മാർഷൽ ദ്വീപ് നിവാസികൾ കാശ്യപിയെ വലിയൊരു കടൽപ്പന്നിയുടെ വാലായാണ് ചിത്രീകരിച്ചിരുന്നത്.
മിരാൾ, ത്രിഭുജം എന്നിവയായിരുന്നു ഇതിന്റെ ശരീരം.
മേടം തലയും.
യുറാനിയയുടെ കണ്ണാടിയിൽ കാശ്യപി സവിശേഷതകൾ
കാശ്യപിക്ക് ആകാശത്ത് അനുവദിച്ചു കൊടുത്തിരിക്കുന്നത് 598.4 ച.
ഡിഗ്രി പ്രദേശമാണ്.
ഇത് ആകാശത്തിന്റെ 1.45% ആണുള്ളത്.
88 ആധുനിക നക്ഷത്രരാശികളിൽ വലിപ്പം കൊണ്ട് കാശ്യപിക്ക് 25-ാം സ്ഥാനമാണുള്ളത്.
അതിർത്തിയിൽ വടക്കും പടിഞ്ഞാറും കൈകവസ് , തെക്കും പടിഞ്ഞാറും മിരാൾ , തെക്കുകിഴക്ക് വരാസവസ് , കിഴക്ക് കരഭം എന്നിവയാണ്.
പടിഞ്ഞാറ് ഗൗളിയുമായി ഒരു ചെറിയ ഭാഗവും അതിർത്തി പങ്കിടുന്നുണ്ട്.
"Cas" എന്ന ചുരുക്കെഴുത്ത് 1922ൽ അന്താരാഷ്ട്ര ജ്യോതിശാസ്ത്ര സംഘടന അംഗീകരിച്ചു.
30 വശങ്ങളുള്ള ഒരു ബഹുഭുജത്തിന്റെ ആകൃതിയിൽ 1930ൽ യൂജീൻ ജോസഫ് ഡെൽപോർട്ട് കാശ്യപിയുടെ അതിർത്തി നിർണ്ണയിച്ചു.
ഖഗോളരേഖാംശം 00മ.
27മി.
03സെ.
നും 23മ.
41മി.
06സെ.
നും ഇടയിലും അവനമനം 77.69°ക്കും  46.68°ക്കും ഇടയിലാണ്.
തെക്കെ അക്ഷാംശം 12 ഡിഗ്രിക്കു വടക്കുള്ളവർക്കു മാത്രമെ ഈ ഗണത്തെ കാണാൻ കഴിയൂ.
ഇത് ഖഗോളത്തിന്റെ വടക്കേ ധ്രുവത്തിനോട് ചേർന്ന് സ്ഥിതി ചെയ്യുന്നതു കൊണ്ട് ഭൂമിയുടെ ഉത്തരധ്രുവത്തോട് അടുത്തു കിടക്കുന്ന രാജ്യങ്ങളിലുള്ളവർക്ക് കാശ്യപി ഒരിക്കലും അസ്തമിക്കുന്നതായി അനുഭവപ്പെടില്ല.
അത് എപ്പോഴും ധ്രുവത്തിനു ചുറ്റും കറങ്ങുന്നതായാണ് കാണുക.
നക്ഷത്രങ്ങൾ കാശ്യപി
ജർമ്മൻ കാർട്ടോഗ്രാഫറായിരുന്ന ജൊഹാൻ ബെയർ ഗ്രീക്ക് അക്ഷരങ്ങളും ഇംഗ്ലീഷ് അക്ഷരങ്ങളും ചേർത്ത് കാശ്വപി രാശിയിലെ 26 നക്ഷത്രങ്ങൾക്ക് പേരു നൽകി.
ഉപ്സിലോൺ പിന്നീട് രണ്ടു നക്ഷത്രങ്ങളാണ് എന്നു തിരിച്ചറിഞ്ഞപ്പോൾ ഇംഗ്ലീഷ് ജ്യോതിശാസ്ത്രജ്ഞനായ ജോൺ ഫ്ലെയിംസ്റ്റീഡ് ഇതിനെ ഉപ്സിലോൺ 1 ഉപ്സിലോൺ 2 എന്നിങ്ങനെ പുനർനാമകരണം ചെയ്തു.
ബി കാസിയോപ്പിയ യഥാർത്ഥത്തിൽ ടൈക്കോയുടെ സൂപ്പർനോവയാണെന്ന് പിന്നീട് തിരിച്ചറിഞ്ഞു.
ദൃശ്യകാന്തിമാനം 6.5ഉം അതിൽ കൂടുതലും തിളക്കമുള്ള 157 നക്ഷത്രങ്ങൾ ഈ രാശിയുടെ അതിർത്തികൾക്കുള്ളിൽ ഉണ്ട്.
കാശ്യപിയിലെ ഏറ്റവും തിളക്കമുള്ള അഞ്ച് നക്ഷത്രങ്ങളായ ആൽഫ, ബീറ്റ, ഗാമ, ഡെൽറ്റ, എപ്സിലോൺ എന്നിവ ചേർന്ന് W ആകൃതിയിലുള്ള ഒരു ആസ്റ്ററിസം സൃഷ്ടിക്കുന്നു .
ഈ അഞ്ചു നക്ഷത്രങ്ങളും നഗ്നനേത്രങ്ങൾ കൊണ്ട് വ്യക്തമായി കാണാൻ കഴിയുന്നവയാണ്.
ഇവയിൽ തിളക്കവ്യതിയാനം വ്യക്തമായറിയാൻ കഴിയുന്ന ചരനക്ഷത്രങ്ങളാണ് .
ഒരെണ്ണം വളരെ നേരിയ വ്യതിയാനം കാണിക്കുന്ന ചരനക്ഷത്രവും.
ആൽഫാ കാസിയോപ്പിയ : ഷെഡാർ എന്ന പേരിൽ അറിയപ്പെടുന്നു.
നെഞ്ച് എന്ന് അർത്ഥം വരുന്ന അൽ സദർ എന്ന വാക്കിൽ നിന്നാണ് ഈ പേരുണ്ടായത്.
ഇത് യഥാർത്ഥത്തിൽ ഒറ്റ നക്ഷത്രമല്ല; നാലു നക്ഷത്രങ്ങൾ ചേർന്നതാണ്.
പ്രധാന നക്ഷത്രം ഒരു ഓറഞ്ചു ഭീമനാണ് .
ഭൂമിയിൽ നിന്നും 228 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 2.2 ആണ്.
സൂര്യനേക്കാൾ 771 മടങ്ങ് തിളക്കമുണ്ട് ഈ നക്ഷത്രത്തിന് .
ഇനി പരമാവധി 20 കോടി വർഷങ്ങൾ കൂടി മാത്രമേ ഇതിന് ആയുസ്സ് ഉള്ളു എന്നാണ് കണക്കാക്കിയിരിക്കുന്നത് .
8.9 കാന്തിമാനമുള്ള ഇതിലെ രണ്ടാമത്തെ നക്ഷത്രമായ മഞ്ഞഭീമൻ ആൽഫാ കാസിയോപ്പിയ എ കുറെ അകലെയാണ് കിടക്കുന്നത്.
എന്നാൽ സി, ഡി കൂടുതൽ അടുത്താണ് സ്ഥിതി ചെയ്യുന്നത്.
ഇവയുടെ കാന്തിമാനം യഥാക്രമം 13ഉം 14ഉം ആണ്.
ബീറ്റ കാസിയോപ്പിയ : കാഫ് എന്നാണ് ഇതിന്റെ മറ്റൊരു പേര്.
കൈ എന്ന അർത്ഥമുള്ള വാക്കിൽ നിന്നാണ് ഈ പേര് ഉണ്ടായിട്ടുള്ളത്.
ഭൂമിയിൽ 54.7 പ്രകാശവർഷം അകലെ സ്ഥിതി ചെയ്യുന്ന ഇതിന്റെ കാന്തിമാനം 2.3 ആണ്.
120 കോടി വർഷമാണ് ഇതിന്റ പ്രായം കണക്കാക്കിയിട്ടുള്ളത്.
സൂര്യന്റെ 1.9 മടങ്ങ് പിണ്ഡവും 21.3 മടങ്ങ് തിളക്കവും ഇതിനുണ്ട്.
ഒരു സ്വയം ഭ്രമണത്തിന് എടുക്കുന്ന സമയം 1.12 ദിവസമാണ്.
ഒബ്ലേറ്റ് സ്ഫിറോയ്ഡ് രൂപമാണ് ഇതിനുള്ളത്.
ധ്രുവത്തിലേക്കുള്ള ആരത്തേക്കാൾ 24% തള്ളിനിൽക്കുന്നതാണ് മദ്ധ്യരേഖാപ്രദേശം.
വളരെ ചെറിയ തിളക്കവ്യത്യാസം മാത്രമേ ഇതിനുള്ളു.
ഇതിനെടുക്കുന്ന സമയം 2.5 മണിക്കൂർ ആണ്.
ഗാമ കാസിയോപ്പിയ : ഇതൊരു ഗാമ കാസിയോപ്പിയ ചരനക്ഷത്രത്തിന്റെ പ്രോട്ടോടൈപ്പ് ആണ്.
നക്ഷത്രത്തിന്റ അതിവേഗതയിലുള്ള ഭ്രമണം മൂലം നക്ഷത്രഡിസ്കിലെ പദാർത്ഥങ്ങൾക്കുണ്ടാകുന്ന സ്ഥാനചലനമാണ് ഇത്തരം നക്ഷത്രങ്ങളുടെ തിളക്കവ്യത്യാസത്തിനു കാരണം.
ഗാമ കാസിയോപ്പിയയുടെ ഏറ്റവും കുറഞ്ഞ കാന്തിമാനം 3.0ഉം കൂടിയ കാന്തിമാനം 1.6ഉം ആണ്.
ഇതൊരു സ്പെക്ട്രോസ്കോപിക് ദ്വന്ദ്വനക്ഷത്രമാണ്.
ഒരു തവണ പരിക്രമണം ചെയ്യുന്നതിനെടുക്കുന്ന സമയം 203.59 ദിവസങ്ങളാണ്.
സഹനക്ഷത്രത്തിന്റെ പിണ്ഡം ഏകദേശം സൂര്യന്റെ പിണ്ഡത്തിനു തുല്യമാണ്.
ഇതൊരു വെള്ളക്കുള്ളനോ നശിച്ചു കൊണ്ടിരിക്കുന്ന നക്ഷത്രമോ ആകുമെന്നാണ് അനുമാനിക്കുന്നത്.
ഇതിനെ കുറിച്ച് കൂടുതൽ മനസ്സിലാക്കുന്നതിനാവശ്യമായ തെളിവുകളൊന്നും കിട്ടിയിട്ടില്ല.
ഡെൽറ്റ കാസിയോപ്പിയ : കാൽമുട്ട് എന്നർത്ഥം വരുന്ന രുക്ബാഹ് എന്ന പേരിലും ഇതറിയപ്പെടുന്നു.
ഇതൊരു അൽഗോൾ ടൈപ്പ് എക്ലിപ്സിങ് ബൈനറി നക്ഷത്രമാണ്.
ഇതിന്റ പരമാവധി കാന്തിമാനം 2.7 ആണ്.